Процењује се да је на крају Другог светског рата у Албанији било 1.800 Јевреја, једанаест пута више од броја Јевреја који су живели у Албанији 1939. године. Јеврејска заједница на Косову се од завршетка рата никада није у потпуности опоравила. Неколико Јевреја остало је на Косову, али многи су током комунистичке ере емигрирали у Израел. Слично томе, већина Јевреја у Албанији одлучила је да емигрира након увођења комунизма. Око 300 је остало у земљи до почетка 1990-их година. У званичном попису Албаније из 1989. године, регистровано је 73 Јевреја који су живели у Албанији. Након пада комунизма Албанија је ублажила ограничење религије и путовања у инострантво. Од децембра 1990. до јуна 1991. године, 350 албанских Јевреја је током операције „Летећи тепих” било исељено из Албаније у Израел. Већина од 60 преосталих Јевреја у Албанији отишла је 1997. године, кад је у Албанији почео грађански рат.